
Narvas Rakvere tänav 22d hoones asuva 
ruumi üürile andmiseks korraldatud avaliku
kirjaliku enampakkumise tulemuste kinnitamine 
1. ASJAOLUD JA MENETLUSE KÄIK

Vastavalt Narva Linnavalitsuse 30.11.2022. a korraldusele nr 847-k kuulutas Narva Linnavalitsuse Linnamajandusamet (edaspidi ka Amet) välja avaliku kirjaliku enampakkumise Narvas Rakvere tänav 22d hoones esimesel korrusel asuva ruumi üldpindalaga 94,7 m2 üürile andmiseks järgmistel tingimustel:

•
kasutusotstarve 


-
toitlustuskoht;

•
üürilepingu kehtivusaeg

-
10 aastat (edaspidise pikendamise võimalusega);

•
üüritasu alghind


-
300.00 euro/kuu;

•
osavõtutasu 


-
32.00 eurot;
•
tagatisraha


-
900.00 eurot.

ja üürilepingu lisatingimustel:

•
investeeringud linnavara üürilepingu kasutamiseks kõlblikku seisundisse viimiseks;

•
lepingu tingimuste täitmiseks vajalike seadmete paigaldamine kohviku ruumisse linnavara kasutaja kulul;

•
kommunaalmaksete eest tasumine vastavalt tegelikule tarbimisele.
Enampakkumise kuulutus avaldati 08.12.2022. a kohalikus ajalehes Narvskaja Gazeta ja Narva linna kodulehel.
Enampakkumine toimus 28.12.2022. a kell 10.40 linnamajandusametis aadressil Narvas Peetri plats 3-23 (IV korrus).

Avalikul kirjalikul enampakkumisel osalemiseks tuli esitada e-posti aadressile narvahanked@narva.ee kuni 27. detsembri 2022 kella 16.00-ni digitaalselt allkirjastatud pakkumus, märkides allkirjastatud dokumendi konteineri nimes ainult vara nimetuse – Rakvere tn 22d.
27.12.2022 laekus e-aadressile narvahanked@narva.ee kaks pakkumust:

kell 14:31:52 – Dve Sestry OÜ;

kell 15:59:45 – eraisik J. T.
Osaleja Dve Sestry OÜ, reg kood 16145500, pakutud üürisumma on 351.00 euro/kuu ja olid esitatud kõik nõutud dokumendid.
Osaleja eraisik J. T., pakutud üürisumma on 405.00 euro/kuu, kuid kõiki nõutud dokumente ei esitatud.
Narva Spordikeskuse hoones Narvas Rakvere tänav 22d asuva ruumi üldpindalaga 94,7 m²  üüriõigus müüdi hinnaga 351 (kolmsada viiskümmend üks) eurot kuus osalejale Dve Sestry OÜ, reg kood 16145500.

Enampakkumise kohta on koostatud 28.12.2022. a avaliku kirjaliku enampakkumise protokoll (Lisa).

Osalejad ei ole esitanud Ametile mingeid kaebusi ning proteste enampakkumise korraldamise või toimumise kohta vastavalt Narva Linnavolikogu 17.03.2005 määruse nr 14 „Linnavara kasutusse andmise kord” §-le 42.

2. ÕIGUSLIKUD ALUSED

Narva Linnavolikogu 17.03.2005 määruse nr 14 „Linnavara kasutusse andmise kord” § 41 kohaselt enampakkumise tulemused kinnitab Narva Linnavalitsus oma korraldusega ühe kuu jooksul pärast nende läbiviimist. Enampakkumise korraldaja esitab linnavalitsusele kõigi komisjoni liikmete ja protokollija poolt allkirjastatud enampakkumise läbiviimise protokolli ning pakkujate kaebused ja protestid. 

3. OTSUS

3.1.
Kinnitada Narvas Rakvere tänav 22d hoones asuva ruumi üldpindalaga 94,7 m² kasutusse andmiseks 28.12.2022 korraldatud avaliku kirjaliku enampakkumise tulemused (vastavalt lisatud 28.12.2022 avaliku kirjaliku enampakkumise protokollile) ning kinnitada enampakkumise võitjaks OÜ Dve Sestry, registrikood 16145500.
3.2.
Narva Linnavalitsuse Kultuuriosakonnal sõlmida Osaühinguga Dve Sestry punktis 3.1. nimetatud linnavara üürileping vastavalt kehtestatud enampakkumise tingimustele.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnavalitsuse Linnakantseleil teha korraldus teatavaks Narva Linnavalitsuse Kultuuriosakonnale.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

